**PRILOG VI**

DOKUMENTACIJA ZA PODNOŠENJE ZAHTJEVA ZA PROMJENU

|  |  |
| --- | --- |
| 1. | **Potpisana i ovjerena Potvrda o podnošenju Zahtjeva za promjenu.**  ***Pojašnjenje:***  *Nakon postupka popunjavanja/učitavanja propisane dokumentacije u Zahtjev za promjenu u AGRONET-u korisnik treba odabirati opciju »PODNESI ZAHTJEV«. Nakon toga se pojavljuje link »Preuzmi« u stupcu pod nazivom »Zahtjev« putem kojeg korisnik preuzima/sprema/ispisuje Potvrdu o podnošenju Zahtjeva za promjenu. Potvrdu o podnošenju Zahtjeva za promjenu potrebno je ispisati, potpisati i ovjeriti i dostaviti preporučenom poštom s povratnicom ili osobno i na adresu iz ovoga natječaja.*  *Dokument se dostavlja kao original u fizičkom obliku!* |
| 2. | **Izjava korisnika je li obveznik javne nabave, ovjerena i potpisana od strane korisnika.**  ***Pojašnjenje:***  *Predložak Izjave se preuzima iz AGRONET-a, Zahtjeva za promjenu i popunjeni učitava u Zahtjev za promjenu. Predložak se također može naći i na stranici www. apprrr.hr kartica “Ruralni razvoj/Mjera 4-Ulaganja u fizičku imovinu”.*  *Izjava mora biti dana isključivo na službenom predlošku. Izjava mora glasiti na korisnika, mora biti u cijelosti popunjena, u izjavi je potrebno odgovoriti na sva pitanja, potpisana i ovjerena od strane korisnika.*  *OPG, obrti i druge fizičke osobe koji nisu obveznici javne nabave nisu obvezni popuniti i učitati ovaj dokument.* |
| 3. | **Izjava o nepostojanju sukoba interesa između korisnika i ponuditelja , ovjerena (ukoliko je primjenjivo) i potpisana od strane korisnika.**  ***Pojašnjenje:***  *U slučaju promjene ponuditelja. Predložak Izjave se preuzima iz AGRONET-a, Zahtjeva za promjenu i popunjeni učitava u Zahtjev za promjenu. Predložak se također može naći i na stranici www. apprrr.hr kartica “Ruralni razvoj/Mjera 4-Ulaganja u fizičku imovinu”.*  *Izjava mora biti dana isključivo na službenom predlošku. Izjava mora glasiti na korisnika, mora biti u cijelosti popunjena, u izjavi moraju biti navedeni svi ponuditelji za sva prijavljena ulaganja koja su predmet Zahtjeva za promjenu.* |
| 4. | **Tablica troškova i izračuna potpore.**  ***Pojašnjenje:***  *U slučaju promjene ponuditelja i u slučaju promjene akta kojim se odobrava građenje kada promjena utječe na odobrene prihvatljive troškove i izračun potpore. Predložak Tablice troškova i izračuna potpore se preuzima iz AGRONET-a, Zahtjeva za promjenu i popunjena se učitava u Zahtjev za promjenu. Predložak se također može naći i na stranici www. apprrr.hr kartica “Ruralni razvoj/Mjera 4-Ulaganja u fizičku imovinu”.* |
| 5. | **Ponuda novog odabranog ponuditelja i/ili nova ponuda ukoliko je zbog promjene akta kojim se odobrava građenje došlo do promjene troškovnika.**  ***Pojašnjenje:***  *U slučaju promjene ponuditelja i/ili promjene akta kojim se odobrava građenje kada promjena akta kojim se odobrava građenje uključuje i promjenu troškovnika temeljem kojeg je izdana ranije odobrena ponuda za građenje.*  *Na ponudi mora biti naveden datum izdavanja i datum (rok) važenja iste.*  *Ponude moraju biti važeće na dan podnošenja Zahtjeva za promjenu.*  *Ukoliko je korisnik prikupio ponude na jeziku koji nije hrvatski ili engleski, korisnik mora priložiti i ovjereni prijevod sudskog tumača navedenih ponuda.*  *Valuta u kojoj je iskazan iznos mora biti navedena u ponudi.*  *Ponuda mora biti ovjerena i potpisana od strane ponuditelja.* |
| 6. | **Novi Glavni projekt i/ili Tipski projekt za koji je Ministarstvo graditeljstva i prostornog uređenja donijelo Rješenje o tipskom projektu- ovjereni i potpisani od strane ovlaštenog projektanata i**  **Tehnološki projekt ili drugi dokument koji sadrži opis proizvodnog procesa izrađen, potpisan i ovjeren od strane ovlaštene osobe odgovarajuće struke.**  **Ukoliko Glavni/Tipski projekt ne sadržava troškovnik, priložen je i Troškovnik projektiranih radova izrađen, potpisan i ovjeren od strane ovlaštene osobe odgovarajuće struke.**  ***Pojašnjenje:***  *U slučaju promjene akta kojim se odobrava građenje kada je nastala promjena u Glavnom projektu i/ili Tipskom projektu*. |
| 7. | **Izmjena i/ili dopuna dokumenta kojim se odobrava građenje izdana od tijela nadležnog za graditeljstvo, prema Zakonu o gradnji, Zakonu o postupanju s nezakonito izgrađenim zgradama s oznakom pravomoćnosti za one dokumente za koje je oznaka pravomoćnosti primjenjiva.**  ***Pojašnjenje:***  *U slučaju promjene akta kojim se odobrava građenje. Lokacija ulaganja koja je navedena kao lokaciju ulaganja u Zahtjevu za potporu mora odgovarati lokaciji ulaganja iz akta kojim se odobrava građenje.*  *Priloženi dokument mora glasiti na korisnika.* |